Halliste 26. september 2023 nr

**Peremehetute ehitiste väljaselgitamine (Väike-Alliku)**

Mulgi vallas Põlde külas asub jätkuvalt riigi omandis olev maa, suurusega ligikaudu 2884 m2, millel paiknevad ehitised (amortiseerunud elamu ja kõrvalhoone). Ehitiste kohta puuduvad omandiõiguse dokumendid ja neid ei ole kantud ehitisregistrisse. Vallavalitsusele teadaolevalt ei ole seadustamise nimel tehtud mingeid toiminguid.

Mulgi Vallavalitsus pöördus 29.08.2023 Rahvusarhiivi poole informatsiooni saamiseks kõnealuste hoonete võimalike omandiõiguse dokumentide osas.

Rahvusarhiivi saadetud dokumentidest nähtub, et eeldatavalt oli ehitiste viimane omanik ….

Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ p 8 järgi selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Asjaõigusseaduse rakendamise seaduse § 13 lg 2 sätestab, et peremehetu ehitise hõivamise õigus ja kohustus on kohalikul omavalitsusel ja riigil. Ehitise hõivamise eesmärk on korrastada omandisuhteid, et omanikuta asjale tekiks omanik.

Tulenevalt eeltoodust ja võttes aluseks asjaõigusseaduse rakendamise seaduse § 13 lg 2, Vabariigi Valitsuse 08.08.1996 määruse nr 211 „Peremehetu ehitise hõivamise korra kinnitamine“ p 2, 3, 8 ja 9

**Mulgi Vallavolikogu o t s u s t a b:**

1. Algatada peremehetute ehitiste väljaselgitamine eesmärgiga võtta arvele peremehetute ehitistena elamu ja kõrvalhoone, asukohaga Mulgi vald, Põlde küla, Väike-Alliku (lisatud asendiplaan).

2. Vallavalitsusel:

2.1. korraldada ehitiste hindamine, mõõdistamine ja arvele võtmine;

2.2. avaldada ametlikus väljaandes „Ametlikud Teadanded“ ja ajalehes “Sakala” ning Mulgi valla kodulehel teadaanne vastuväidete esitamiseks hõivatavate ehitiste peremehetuse või selle kohaliku omavalitsuse poolt hõivamise, hoonete asukoha ning viimase teadaoleva omaniku kohta kahe kuu jooksul.

3. Käesoleva otsusega mittenõustumisel võib esitada vaide Mulgi Vallavolikogule aadressil Pärnu mnt 30, Abja-Paluoja, Mulgi vald, Viljandi maakond või kaebuse Tartu Halduskohtule aadressil Kalevi tn 1, 51010 Tartu, 30 päeva jooksul otsusest teadasaamisest arvates.

4. Otsus jõustub teatavakstegemisest.

Arvo Maling

Volikogu esimees